	СПРАВКА

ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА 

	ПОРТАЛ ЗА ОБЩЕСТВЕНИ КОНСУЛТАЦИИ
02 февруари 2023 г. 15:22:55 ч.

Atakurt


	КАТЕГОРИЧНО СЪМ ПРОТИВ ТРЕТОТО УДЪЛЖАВАНЕ НА СРОКА!

От над половин век съм в спорта с над 40 години треньорство и над 20 години спортно мениджиране.

Категорично съм ПРОТИВ предлаганата Наредба. Мотивите ми са:

1. Предлаганото удължаване на 5 години е трето поред след първото от 2 на 3 и второто от 3 на 4 години. Министерството на спорта става смешно с това си шикалкавене и неспособност да се справи с проблема. То така ще има ежегодно удължаване докато измрат всички в регистъра,

2. Писал съм много писма до ММС и даже съм имал ТРИ половинчасови срещи с предния министър г-н Р. Василев, на които на три пъти съм засегнал и този въпрос. Бе ми отговорено, че това било последното удължаване и затова го приех. Имам и няколко официални отговори и от министър Кр. Кралев, и от самия г-н Асен Марков, в които е записано, че този "стар" регистър бил архивен и нямал стойност. Това не е вярно, защото вписаните в него са лица, които СА ВРЕДНИ за спорта, тъй като нямат нужния ценз и опит, а само влошават подготовката на спортистите. 

3. "Старият" регистър се използва за фиктивно вписване на уж действащи треньори с цел узаконяване на фиктивни спортни клубове, което си е ясна фалшификация.

4. Мотивите към предлаганата Наредба са същите, които бяха и към предните ТРИ Наредби, а повтарянето на едни и същи основания не е основание за перманентното им използване.

КОЙТО НЕ Е СТАНАЛ ЗА ПЕТ ГОДИНИ ТРЕНЬОР, НЯМА ДА СТАНЕ НИКОГА!

Атанас Куртенков, Президент на Българска федерация по шахмат, основана през 1928г.
	Не се приема
	Становището отразява единично субективно мнение, което няма данни да се споделя от спортните организации. 

